CELEX: 62013TN0045
Language: lv
Date: 2013-01-29 00:00:00
Title: Lieta T-45/13: Prasība, kas celta 2013. gada 29. janvārī — Rose Vision un Seseña /Komisija

22.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 178/10
            
         Prasība, kas celta 2013. gada 29. janvārī — Rose Vision un Seseña/Komisija
   (Lieta T-45/13)
   2013/C 178/19
   Tiesvedības valoda — spāņu
   
      Lietas dalībnieki
   
   
      Prasītāji: Rose Vision, SL (Seseña, Spānija) un Julián Seseña (Pozuelo de Alarcón, Spānija) (pārstāvji — M. Muñiz Bernuy un Á. Alonso Villa, advokāti)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atcelt lēmumus par nolīgto maksājumu apturēšanu;
            
         
               —
            
            
               svītrot Rose Visión, S.L. no Izslēgšanas gadījumu datubāzes un Agrīnās brīdināšanas sistēmas (EWS);
            
         
               —
            
            
               piespriest atbildētājai pienākumu samaksāt zaudējumu un kaitējuma atlīdzinājumu EUR 5 000 624 apmērā.
            
         
      Pamati un galvenie argumenti
   
   Viens no abiem prasītājiem ir galvenokārt ar telekomunikācijām, pētniecību un izstrādi, kā arī konsultāciju pakalpojumiem telekomunikāciju, pētniecības un inovācijas jomās strādājošs uzņēmums, kas kopš 2002. gada ir strādājis virknē projektu ar Komisiju.
   Šī prasība ir celta dēļ divām revīzijām, kas prasītājā uzņēmumā tika veiktas laikā no 2011. gada februāra līdz aprīlim. Minētajos revīzijas ziņojumos prasītājs uzņēmums ir vainots vairāku saistību neizpildē un pārkāpumu izdarīšanā, tādēļ apturot veicamos maksājumus.
   Pēc prasītāju domām, pārmestais neatbilstot patiesībai. Proti, rūpīgi iepazīstoties ar vienu no iepriekš minētajiem revīzijas ziņojumiem, prasītāju ieskatā, esot iespējams pārliecināties, ka tas ir sagatavots ar mērķi tiem nepamatoti uzbrukt, lai tos diskreditētu. Tādējādi šis revīzijas ziņojums pārsvarā esot balstīts uz nepierādītu informāciju. Šāda Komisijas rīcība atbilstot drīzāk izmeklēšanas, uzraudzības un pārbaudes, nevis revīzijas darbībām, kurā ir jāpārbauda ziņas un jāpārliecinās par avotu ticamību.
   Tā visa rezultātā prasītājam uzņēmumam esot nodarīts smags kaitējums ne vien saimnieciski, bet arī attiecībā uz tā profesionālo reputāciju un uzticamību.